Datum: 30. 10. 2020

Spoštovani starši,

vrtec bo tudi v tednu od 2. 11. 2020 do 6. 11. 2020 deloval v zmanjšanem obsegu, ki zagotavlja nujno varstvo za otroke staršev, kateri opravljajo delo, ki je nujno za nemoteno delovanje lokalne skupnosti, države in družbe ter staršev, ki zaradi narave dela ne morejo opravljati delo na domu.

Varstvo otrok bomo zagotavljali za otroke, katerih starši (v primeru enostarševske družine skrbnik otroka) ste zaposleni in varstva ne morete zagotoviti na drug način. **Prosimo vas, da starši, ki varstvo nujno potrebujete, to sporočite danes, najkasneje do 12. ure, pisno na elektronski naslov vrtca: vrtec.raka@guest.arnes.si ali na elektronske naslove vaših vzgojiteljic.** Hkrati zapišite tudi uro prihoda in odhoda otroka iz vrtca, če se bo v naslednjem tednu kaj spremenila.

**Ob prihodu v vrtec (ali najkasneje prvi dan ob odhodu otroka iz vrtca) morate starši strokovni delavki predložiti potrdilo delodajalca za oba starša (potrdilo v prilogi)**. Prav tako morate starši ob prihodu otroka v vrtec prinesti izpolnjeno izjavo (v prilogi), da je otrok zdrav in da v obdobju zadnjih 10 dni ni bil v stiku z okuženo osebo. Starši, katerih otroci so že v tem tednu obiskovali vrtec, potrdil s strani delodajalca ne potrebujete pridobivati ponovno. **Otroka pa vseeno prijavite, če nujno varstvo potrebujete.**

**Starši, ki boste imeli otroke v času zaprtja vrtca doma, boste oproščeni plačila vrtca.**

O organizaciji dela v prihodnjem tednu vas bomo obvestili naknadno oziroma takoj, ko bomo s strani pristojnega Ministrstva prejeli okrožnico oziroma usmeritve.

Prijazen pozdrav.

Pomočnica ravnateljice za vrtec: Ravnateljica:

Polona Baznik Dvojmoč Nina Pirc